मध्यवर्ग की भौतिक समृद्धि का असर भारतीय स्त्रियों पर भी सीधा पड़ा है। नारी स्वातंत्र्र्य,सशक्तीकरण, बराबरी, आत्मनिर्भरता, अपनी देह पर अधिकार आदि कई तरह के व्यक्तिवादी नारों ने इस असर में वृद्धि की है। पहले जहां घर की युवा होती लड़कियों से यह अपेक्षा की जाती थी कि वे सुबह जल्दी उठ कर घर को साफ-सुथरा व व्यवस्थित रखने में अपनी मां की मदद करेगी वहां प्रतिदिन सुबह देर तक सोते रहना अब युवा लड़कियों की आम आदत होती जा रही है। स्त्रियों की गपशप की परंपरागत आदत को मोबाइल फोन और व्हाट्सएप जैसे साधनों ने नई धार दे दी है। इन नए मनोरंजन साधनों की व्यापकता ने दुर्भाग्य से उनके लिए यथार्थ और फैंटेसी में, वास्तविक और अवास्तविक में भेद कर पाना तक कठिन बना दिया है।